বাংলাবিদ
বাংলাবিদ বা ইস্পাহানি মির্জাপুর বাংলাবিদ হচ্ছে বাংলা ভাষাভিত্তিক প্রতিযোগিতা। নতুন প্রজন্মকে শুদ্ধ বাংলা জানা, চর্চা ও ব্যবহারে অনুপ্রাণিত করতে এই প্রতিযোগিতার আয়োজন করেছে ইস্পাহানি মির্জাপুর। এ প্রতিযোগিতায় শুদ্ধ বাংলা ভাষার ব্যবহার, বানান চর্চা, শুদ্ধ উচ্চারণ, শব্দগঠন, সাহিত্য, ও ব্যাকরণের সঠিক প্রয়োগের মাধ্যমে বিভিন্ন পর্বে বিভিন্ন রাউন্ড শেষে মহোৎসবের জন্য ছয় জন প্রতিযোগী বাছাই করা হয়। অতঃপর মহোৎসবে চূড়ান্ত বিজয়ী নির্ধারণ করা হয়। দেশের আটটি বিভাগের ষষ্ঠ থেকে দশম শ্রেণি পর্যন্ত সকল শিক্ষার্থী এই প্রতিযোগিতায় অংশগ্রহণ করতে পারে। ৬ষ্ঠ বর্ষে এটি দেশের গণ্ডি পেরিয়ে ভারতের পশ্চিমবঙ্গেও আয়োজিত হবে।